Ján Palárik

bol slovenský katolícky kňaz, spisovateľ, dramatik a publicista. Spolu s Jánom Chalupkom a Jonášom Záborským patrí k najvýznamnejším predstaviteľom slovenskej drámy 19. storočia.
Životopis
Pochádzal z Kysúc (Raková) z učiteľskej rodiny. Počiatočné klasické vzdelanie dostal od rodičov. Študoval na gymnáziu v Žiline, teológiu študoval v Ostrihome, Bratislave a Trnave. Po vysviacke v Ostrihome pôsobil ako kaplán v Starom Tekove, v Banskej Štiavnici a na nemeckej fare v Budapešti. Pôsobenie v hlavnom meste Uhorska bolo vlastne trestom za jeho „boj proti cirkevnej hierarchii“, ktorým vyjadroval túžbu za vytvorenie samostatnej národnej cirkevnej provincie so slovenským arcibiskupstvom v Nitre alebo v Trnave. Po Budapešti sa vrátil na Slovensko a pôsobil ako farár v Majcichove. Zároveň tu začal organizovať verejný a kultúrny život.
Literárna, publicistická a organizačná činnosť
Okrem kňazstva významnou bola Palárikova činnosť literárna, publicistická, organizačná a vzdelávacia. Do povedomia sa dostal predovšetkým ako významný autor divadelných hier. Z divadelných hier písal najmä veselohry, ktoré mali byť nielen vtipné, ale aj poučné. Stal sa jedným zo zakladateľov modernej slovenskej drámy a priekopníkom divadla a divadelníctva na Slovensku.

Literárnou ako aj publicistickou činnosťou významne prispel k pozdvihnutiu slovenskej kultúry 19. storočia, ktorá sa stala dôležitým prvkom procesu národného sebauvedomovania Slovákov v období Bachovho absolutizmu.

V politike sa najmä zapojil do príprav na založenie Matice slovenskej, bol zvolený do výboru Spolku ako hlavný účtovník a novej politickej skupiny – Novej školy slovenskej. Podporoval založenie slovenského gymnázia v Kláštore pod Znievom, činný bol aj pri organizovaní národného školstva a osvety.

Vo svojich dielach vyjadruje najmä dve myšlienky: ozajstné vlastenectvo a snahu o rozmach slovenského jazyka, kultúry, no najmä o uvedomenie si a dôležitosť postavenia vlastného národa. Jeho diela tiež verne opisujú dobovú atmosféru, čím sú dôležitým prínosom pre pochopenie doby, v ktorej žil. Druhým aspektom Palárikovej tvorby je vyzdvihnutie spoločenských problémov (alkoholizmus, povýšenectvo, odrodilstvo).

Ján Palárik - Zmierenie alebo Dobrodružstvo pri obžinkoch

Literárny druh: dráma 
Literárny žáner: veselohra v troch dejstvách

Literárne obdobie: roky porevolučné a matičné (od romantizmu k realizmu)
	 	      zánik feudálnych vzťahov a nástup kapitalizmu v slovenskej dramatickej tvorbe
Čas deja: porevolučné roky, súčasnosť
Miesto deja: grófkin kaštieľ, Slovensko
Téma: 
Boj proti odrodilstvu, oslava vlastenectva a úcta k rodnému jazyku. 

Idea: 
Hlavnou myšlienkou je poukázať na toleranciu, porozumenie a zmierenie medzi národmi (Slovákmi a Maďarmi) a tiež spoločenskými vrstvami (šľachtou a obyčajným ľudom bez vzdelania).

Hlavné postavy:

· Eliza Hrabovská- grófka, sirota, milá a priateľská, váži si ľudí, slovenský pôvod, idealizovaná postava
· Miluša - dcéra učiteľa, najlepšia priateľka grófky, skromná, hlási sa k slovenskému národu
· Ľudovít Kostrovický - barón, snúbenec grófky, má slovenský pôvod, ale hlási sa k Maďarom
· Rohon - inžinier, zememerač, priateľ Ľudovíta, pôvodom Slovák, prostredím pomaďarčený



Vedľajšie postavy:
· Capková – komorná grófky, namyslená, nesympatická slúžka, neváži si  služobníctvo a ľud
· Orieška – učiteľ, otec Miluše, vzdelaný , vlastenec
· Pišta - husár


Dej:
I. Miluša, spoločnica grófky, pozerá obrazy. V kaštieli sa stretáva so svojím otcom, víta ho, bozkáva mu ruky. Prišiel poprosiť grófku Eržiku o príspevok na opravu školy. Eržika má ale iné starosti, čaká  návštevu, svojho budúceho ženícha (mladého baróna), s ktorým je odmala zasnúbená. Je však nespokojná, že si berie muža, ktorého nepozná. So stavbou školy súhlasila, prihovárala sa za ňu aj u baróna, pretože to požaduje jej vlastenecká povinnosť. Príde komorná, rozpráva sa s Orieškom, že nie je spokojná, lebo Miluša stále po slovensky rozpráva ako dedinská dievka. Prichádza úradník so správou, že žnice chcú sláviť obžinky - národný ples po skončení žatvy. Sľúbi ľudu, že obžinky budú, musí ich pripraviť a pozvať vzácnych hostí (baróna). Eržika sa dohodne s Milušou, že si na skúšku vymenia úlohy v deň obžiniek. Miluša bude grófka a grófka bude Miluša.

II. Sluha prichádza s listom od baróna, v ktorom sa píše, že zajtra príde starý barón, ale barón s úradníkom prídu ešte dnes. O výmene úloh povedia aj komornej. Pišta otvára hosťom dvere. Hostia prišli do kaštieľa, tiež sa dohodli, že si vymenia postavy (barón bude inžinier a inžinier barón). Miluša víta hostí a rozpráva sa s nimi po slovensky. Barón je z toho zhrozený. Nepáči sa mu, že hovorí s ním po slovensky a nespráva sa k nemu, ako si predstavoval. Nahnevaný chce odísť. Napokon stretne grófku, hneď sa mu zapáči. Ostane kvôli nej na večer. 

III.  Nepravá grófka sa páči Rohonovi a vyznáva jej lásku. Miluša sa mu prizná, že ona nie je grófka a zároveň sa aj Rohon prizná k zámene s barónom. Pravá grófka neodhalí ešte svoju identitu. Na dožinkovej slávnosti sa grófka objaví v kroji ako predstaviteľka ľudu. Barónovi sa veľmi páči, ale si ju nemôže vziať za ženu, pretože je to obyčajné nevzdelané dedinské dievča, nakoniec je ochotný sa s ňou oženiť aj napriek tomu, že má nízky pôvod.  Prichádza rechtor. Gróf aj úradník rechtora žiadajú o ruku jeho dcéry Miluše.
Všetko sa nakoniec vysvetlí. Barón sa zmieruje, podáva ruku na znak zmierenia medzi šľachtou a obyčajnými ľuďmi a na znak rovnosti medzi Maďarmi a Slovákmi.

